Det svenske parti Socialdemokraterna bliver trukket i Højesteret, efter de har taget patent på begrebet om den nordiske velfærdsmodel.

Det er Nordisk Råd, som er et samarbejde mellem parlamenter på tværs af lande i Norden, der efter at have tabt to retssager mod det svenske parti nu anker sagen til den højeste domstol i Sverige.

»Det er komplet meningsløst, at de svenske socialdemokrater vil have monopol på begrebet den nordiske model. Det er mest til at grine af. Vi er enige om at blæse det en lang march«, siger Bertel Haarder (V), der sidder i Nordisk Råds præsidium.